În baza articolului 203, alineatul 7 din Constituţia Republicii Serbia (“Monitorul oficial al RS”, numărul 98/06) şi a art. 13 şi 18 din Legea privind referendumul şi iniţiativa populară (“Monitorul oficial al RS”, numărul 111/21),

 Adunarea Naţională a Republicii Serbia, în cea de a Opt-a şedinţă specială din Convocarea a dousprezecea , ţinută pe data de 30 noiembrie anul 2021, a adoptat

HOTĂRÂREA

privind decretarea referendumului în vederea confirmări Actului de revizuire a Constituţiei Republicii Serbia

1. Se decretează referendum republican în vederea confirmării Actului de revizuire a Constituţiei Republicii Serbia adoptat în cea de a Opt-a şedinţă specială din Convocarea a dousprezecea, ţinută pe data de 30 noiembrie anul 2021.

2. Referendumul republican se ţine pe data de 16 ianuarie anul 2022, în perioada de timp de la ora 7.00 pâna la ora 20.00.

3. La referendumul republican cetăţenii se pronunţă asupra întrebării referendumului:

“Sunteţi de accord cu confirmarea Actului de revizuire a Constituţiei Republicii Serbia?”

4. Cetăţenii se pronunţă pe buletinul de vot prin încercuirea cuvintelor: „da” sau „nu”.

5. Comisia Electorală Republicană stabileşte şi publică rezultatul total al referendumului republican şi remite, Adunării Naţionale a Republicii Serbia, raportul privind referendumul republican realizat.

6. Ca cetăţenii să se informeze în legătură cu conţinutul Actului de revizuire a Constituţiei Republicii Serbia ce se confirmă la referendumul republican, Actul de revizuire a Constituţiei Republicii Serbia, însoţit de expunerea de motive, va fi publicat în “Monitorul oficial al Republicii Serbia” ca parte componentă a prezentei hotărâri.

7. Prezenta Hotărâre intră în vigoare din ziua adoptării ei şi va fi publicată în “Monitorul oficial al Republicii Serbia”.

RS numărul 80

La Beograd, 30 noiembrie anul 2021

**Adunarea Naţională a Republicii Serbia**

Preşedinte

s.s. **Ivica Dačić**

ACTUL DE REVIZUIRE A CONSTITUŢIEI REPUBLICII SERBIA

AMENDAMENTUL I

Cu acest amendament se înlocuieşte articolul 4 din Constituţia Republicii Serbia

**Articolul 4**

Orânduirea juridică este unică.

Reglementarea puterii se bazează pe divizarea ei în putere legislativă, executivă şi judiciară.

Raportul dintre ramurile puterii se bazează pe verificarea reciprocă şi echilibru.

Puterea judiciară este independentă.

AMENDAMENTUL II

Cu acest amendament se înlocuieşte articolul 99, alineatul 2, punctul 3 din Constituţia Republicii Serbia.

„3. Alege 4 membrii ai Consiliului Judiciar Superior, patru membrii ai Consiliului Superior al Procuraturii şi alege Procurorul Suprem şi decide asupra încetării funcţiei acestuia” .

AMENDAMENTUL III

Prin prezentul amendament se radiază articolul 105, alineatul 2, punctele 12 şi 13, iar articolului 105 din Constituţia Republicii Serbia i se adaugă un nou alineat 4.

Cuvintele: ”12. alege preşedintele Tribunalului Suprem de Casaţie, preşedinţii tribunalelor, Procurorul Republican şi procurorii, şi decide asupra încetării funcţiei acestora, 13. Alege judecătorii şi locţiitorii procurorilor în conformitate cu Constituţia” se radiază.

Se adaugă un nou alineat 4 cu următorul cuprins:

„ Cu majoritatea din două treimi de voturi ale tuturor deputaţilor, Adunarea Naţională alge patru membrii ai Consiliului Judiciar Suprem şi patru membri ai Consiliului Suerior al Procuraturii, iar cu majoritatea de trei cincimi de voturi ale tuturor deputaţilor alege Procurorul Suprem şi decide asupra încetării funcţiei lui”.

AMENDAMENTUL IV

Cu acest amendament se înlocuieşte articolul 142 din Constituţia Republicii Serbia.

**Principiile sistemului judiciar**

**Articolul 142**

Puterea judiciară aparţine tribunalelor care sun independente.

Puterea judiciară este unică pe teritoriul Republicii Serbia

Hotărârile judiciare se adoptă în numele poporului.

O hotărâre judiciară poate fi reconsiderată doar de un tribunal competent, în cadrul procedurii reglementare, ca şi de Tribunalul Constituţional în cadrul procedurii privind un recurs constituţional.

Prin graţiere sau amnestie, o pedeapsă pronunţată poate fi iertată, în ansamblu sau parţial, şi în lipsa hotărârii judecătoreşti.

 Dezbaterea în faţa tribunalului este publică iar publicul se poate încadra în conformitate cu Constituţia.

Prin lege se poate reglemanta ca pe lângă judecător să judece şi judecătorii asesori.

 AMENDAMENTUL V

Cu acest amendament se înlocuieşte denumirea articolului 143 şi articolul 143 din Constituţia Republicii Serbia.

 **Reglementarea tribunalelor**

**Articolul 143**

Înfiinţarea, desfiinţarea, tipurile, competenţa, raza teritorială şi sediul, componenţa şi procedura în faţa tribunalului se reglementează prin lege.

Cea mai înaltă instanţă este Tribunalul Suprem.

Se interzice înfiinţarea de tribunale imperioase, provizorii sau extraordinare.

 AMENDAMENTUL VI

Cu acest amendament se înlocuieşte denumirea articolului 144 şi articolul 144 din Constituţia Republicii Serbia.

**Independenţa judecătorilor**

**Artcolul 144**

Judecătorul este independent şi judecă în baza Constituţiei, tratelor internaţionale confirmate, legii, în baza regulilor general acceptate, a dreptului internaţional şi a altor acte generale, adoptate în conformitate cu legea. Se interzice orice influenţa inacceptabilă efectuată asupra judecătorului în cadrul exercitării funcţiei sale de judecător.

 AMENDAMENTUL VII

Cu acest amendament se înlocuieşte denumirea articolului 145 şi articolul 145 din Constituţia Republicii Serbia.

**Condiţiile pentru alegerea judecătorilor**

**Articolul 145**

Condiţiile pentru alegerea judecătorilor şi condiţiile pentru alegerea şi mandatul judecătorilor asesori se reglemetează prin lege.

AMENDAMENTUL VIII

Cu acest amendament se înlocuieşte denumirea articolului 146 din Constituţia Republicii Serbia.

**Funcţie judecătorească permanentă**

 **Articolul 146**

Funcţia de judecător este permanentă.

Funcţia de judecător durează atâta timp până ce judecătorul nu –şi îndeplineşte vechimea în muncă.

Unui judecător îi încetează funcţia înainte de îndeplinirea vechimii în muncă: dacă cere de la sine acest lucru, dacă pierde durabil cpacitatea de exercitare a funcţiei de judecător, dacă îi înceează cetăţenia Republicii Serbia, sau în cazul desărcinării din funcţie.

Judecătorul poate fi desărcinat din funcţie în cazul unei pedepse cu închisoarea cu durata de cel puţin şase luni sau, dacă în cadrul procedurii disciplinare s-a constatat o încălcare disciplinară gravă care, conform aprecierii Conililui Judiciar Superior dăunează serios prestigiul funcţiei de judecăător sau încrederea opiniei publice acordată tribunalelor.

Consiliul judiciar superior adoptă Hotărârea privind desărcinarea din funcţia de judecător.

Împotriva hotărârii Consiliul Judiciar Superior în privinţa încetării funcţiei, judecătorul are drept la recurs prezentat Tribunalului Constituţional, care la rândul să exclude dreptul la recurs.

AMENDAMENTUL IX

Cu acest amendament se înlocuieşte denumirea articolului 147 şi articolul 147 din Constituţia Republicii Serbia.

**Nestrămutarea judecătorului**

**Articolul 147**

Judecătorul are dreptul de a exercita funcţia de judecător unde a fost ales şi doar cu propriul consinţământ poate fi transferat permanent sau provizoriu la un alt tribunal, excepţie fiind cazurile prevăzute în Constuţie.

În caz de desfiinţare a tribunalului judecătorul va fi transferat la tribunalul ce preia competenţa tribunalului desfiinţat.

În caz de desfiinţare a unei părţi preponderente a tribunalului, judecătorul poate fi, în mod excepţional, transferat durabil sau provizoriu, fără propriul consimţământ, la un alt tribunal de acelaşi grad, care a preluat partea preponderentă de competenţe.

Judecătorul transferat durabil sau provizoriu la un alt tribunal, are dreptul să-şi menţină salariul pe care l-a avut la tribunalul de la care a fost transferat sau trimis, dacă acesta este mai convenabil pentru dânsul.

Tribunalului i se anulează o part preponderentă din competenţe dacă, datorită schimbărilor provenite în competenţa reală a tribunalului, înfiinţarea unui nou tribunal sau în alte cazuri prevăzue de lege, s-a ajuns la micşorarea numărului necesar de judecători la tribunalul respectiv.

Împotriva hotărârii privind transferarea permanentă sau durabilă, judecătorul are drept la recurs prezentat Tribunalului Constituţional, care la rândul său exclude dreptul la recurs.

AMENDAMENTUL X

Cu acest amendament se înlocuieşte denumirea articolul 148 şi articolului 148 din Constituţia Republicii Serbia.

**Imunitate şi incompatibilitate**

**Articolul 148**

Judecătorul nu poate fi tras la răspundere pentru părerea expusă în legătură cu exercitarea funcţiei de judecător şi nici pentru votul dat cu ocazia adoptării de hotărâri judecătoreşti, excepţie fiind fapta penală de încălcare a legii pricinuită de judecător sau procuror.

Judecătorul nu poate fi privat de libertate în cadrul procedurii demarate pe motivul unei fapte penale pricinuite în exercitarea funcţiei, fără aprobarea Conslilui Judiciar Superior .

Prin lege se stabilesc activităţile, treburile sau interesele private incompatibile funcţiei de jdecător şi judecător asesor.

Judecătorilor le este interzisă activitatea politică.

AMENDAMENTUL XI

Cu acest amendament se înlocuieşte denumirea articolului 149 şi articolulul 149 din Constituţia Republicii Serbia.

**Preşedintele Tribunalului Suprem şi preşedinţii tribunalelor**

**Articolul 149**

 Consiliul Judiciar Superior, cu părerea obţinută în şedinţa generală a Tribunalului Suprem, alege preşedintele Tribunalului Suprem pentru o perioadă de cinci ani.

Aceiaşi persoană nu poate fi realeasă ca preşedinte al Tribunalului Suprem.

Consilul Judiciar Superior alege preşedinţii celorlate tribunale pentru o perioadă de cinci ani.

AMENDAMENTUL XII

Cu acest amendament se înlocuieşte denumirea articolului 150 şi articolulul 150 din din Constituţia Republicii Serbia.

**Consiliul Judiciar Superior**

**Competenţa Consiliului Judiciar Superior**

**Articolul 150**

Consiliul Judiciar Superior este un organ de stat independent, care asigură şi garantează independenţa tribunalelor, judecătorilor, preşedinţilor tribinalelor şi judecătorilor asesori.

Consiliul Judiciar Superior alege judecătorii, judecătorii asesori i decide legat de încetarea funcţiei lor, alege preşedintle Tribunalului Suprem şi preşedinţii celorlalte tribunale, şi decide despe încetarea funţie lor, decide asupra transferării şi mutării judecătorilor, determină numărul necesar de judecători şi judecători asesori, hotărăşte şi asupra altor probleme legate de poziţia judecătorilor, preşedinţilor tribunalelor şi judecătorilor asesori, şi îndeplineşte şi alte competenţe prevăzute de Constituţie şi lege.

AMENDAMENTUL XIII

Cu acest amendament se înlocuieşte denumirea articolului 151 şi articolulul 151 din din Constituţia Republicii Serbia.

**Componenţa Consiliului Judiciar Superior**

**Articolul 151**

Consiliul Judiciar Superior este alcătuit din 11 membri: şase judecători pe care îi aleg judecătorii, patru jurişti proeminenţi pe care îi alege Adunarea Naţionlă şi preşedintele Tribunalului Suprem.

 Alegerea membrilor Consiliului Judiciar Superior din râdul judecătorilor este reglementată de lege. Cu ocazia alegerii judecătorilor în Consiliul Judiciar Superior se ţine cont de reprezentarea amplă a judecătorilor. Adunarea Naţională alege membrii Consiliului Judiciar Superior din rândul juriştilor proeminenţi, cu cel puţin 10 ani de practică juridică, dintre opt candidaţi propuşi de comitetul competent al Adunării Naţionale, în baza concursului public realizat, cu votul a două treimi din totalul deputaţilor populari, în conformitate cu legea.

În cazul în care Adunarea Naţională, în termenul prevăzut de lege, nu alege totalul de patru candidaţi, restul membrilor, după expirarea termenului prevăzut de lege, va fi ales din rândul candidaţilor ce îndeplinesc condiţiile prevăzute pentru alegere şi îi va alege, cu majoritatea voturilor, comisia în a cărei componenţă intră preşedintele Adunării Naţionale, preşedintele Tribunalului Constituţional, preşdintele Tribunalului Suprem, Procurorul Suprem şi Avocatul Poporului.

Preşedinţii tribunalelor nu pot fi aleşi membri ai Consiliului Judiciar Superior.

Membru Consiliului Judiciar Superior ales de Adunarea Naţională trebuie să fie demn de aceată funcţie.

Membru Consiliului Judiciar Superior ales de Adunarea Naţională nu poate şi membru al vreunui partid politic.

Celelalte condiţii privind alegerea şi incompatibilitatea cu funcţia de membru al Consiliului Judiciar Superior pe care îl alege Adunarea Naţională, se reglementeză prin lege.

AMENDAMENTUL XIV

Cu acest amendament se înlocuieşte denumirea articolului 152 şi articolulul 152 din din Constituţia Republicii Serbia.

**Mandatul membrilor Consiliului Judiciar Superior şi preşedintele şi vicepreşedintele Consiliului Judiciar Superior**

**Articolul 152**

Membru al Consiliului Judiciar Superior se alege pentru perioada de 5 ani.

Aceiaşi persoană nu poate fi realeasă în Consiliul Judiciar Superior.

Consiliul Judiciar Superior are preşedinte şi vicepreşedinte. Preşedintele Consiliului Judiciar Superior îl alege Consiliul Judiciar Superior din rândul membrilor judecători, iar vicepreşedintele din rândul membrilor aleşi de Adunarea Naţională, cu durata de cinci ani. Preşedinte al Consiliului Judiciar Superior nu poate fi ales Preşedintele Tribunalului Suprem.

Mandatul unui membru al Consiliului Judiciar Superior încetează la propria cerere, sau în cazul în care pentru o faptă penală, este condamnat cu închisoare de cel puţin şase luni. Membrului judecător îi încetează mandatul şi odată cu încetarea funcţiei de judecător, iar membului care nu este judecător - şi în cazul în care îşi pierde durabil capacitatea de exercitare a funcţiei de membru al Consiliului Judiciar Superior.

Consiliul Judiciar Superior adoptă hotărârea privind încetarea mandatului de membru al Consiliului Judiciar Superior.

 Împotriva hotărârii este permis recurs Tribunalului Constituţional care, la rândul său, exclude dreptul la recurs constituţional.

AMENDAMENTUL XV

Cu acest amendament se radiază marcajul Secţiunii 8 şi denumirea Secţiunii 8 şi se înlocuieşte denumirea articolului 153 şi articolul 153 din Constituţia Republicii Serbia.

**Cale juridică de atac împotriva hotărârii Consilului Juridic Superior**

**Articolul 153**

Îmotriva hotătârii Consiliului Judiciar Superior se admite recurs Tribunalului Constituţional în cazurile prevăzute de Constituţie şi lege. Recursul depus la Tribunalul Constituţional exclude dreptul de a se depune recurs constituţional.

 AMENDAMENTUL XVI

Cu acest amendament se înlocuieşte denumirea articolului 154 şi articolul 154 din Constituţia Republicii Serbia.

**Imunitatea membrilor Consiliului Judiciar Superior**

**Articolul 154**

Membrii Consiliului Judiciar Superior nu pot fi traşi la răspundere pentru părerea expusă în legătură cu exercitarea funcţiei de membru al Consiliului Judiciar Superior şi nici pentru votul acordat cu ocazia adoptării de hotărâri în cadrul Consiliului Judiciar Superior.

Membri Consiliului Judiciar Superior nu pot fi privaţi de libertate în cadrul unei procedurii demarate pe motivul unei fapte penale săvârşite în calitate de membri ai Consiliului Judiciar Superior, fără aprobarea Consiliului Judiciar Superior.

AMENDAMENTUL XVII

Cu acest amendament, deasupra articolului 155 din Constituţia Republicii Serbia, se adaugă marcajul pentru Secţiunea 8 şi noua denumire a Secţiunii 8, şi se înlocuieşte denumirea articolului 155 şi articolul 155 din Constituţia Republicii Serbia.

**8. Procuraturile**

**Poziţia**

Articolul 155

Procuratura este un organ de stat unic şi independent care urmăreşte făptuitorii de infracţiuni şi de alte fapte penale, exercitând şi alte competenţe cu ajutorul cărora protejează intersul public prevăzut de lege.

Procuratura îşi exercită competenţele în baza Constituţiei, a contractelor internaţionale confirmate, legii, regulilor de drept internaţional general-acceptate şi a altor acte generale, adoptate în conformitate cu legea.

 Nimeni din afara procuraturii nu poate influenţa asupra procuraturii şi a titularilor de funcţi publice - acuzatoare atunci când aceştia acţionează şi hotărăsc despre anumite cazuri.

Înfiinţarea, desfiinţarea, modul de organizare şi competenţa procuraturii se reglementează prin lege.

Cea mai înaltă instituţie din domeniul procuraturii în Republica Serbia este Procuratura Supremă, condusă de Procurorul Suprem.

Funcţii de procurori exercită Procurorul Suprem, prim-procurorii şi procurorii.

În cadrul conducerii procuraturilor, Procurorul Suprem şi Prim-procurorii (procurorii şefi) se bucură de atribuţii ierarhice în raport cu acţionarea prim-procurorilo şi procurorilor mai inferiori, când este vorba de anumite cazuri concrete.

Atribuţiile ierarhice şi căile juridice de atac împotriva lor se reglementeză mai concret prin Lege.

AMENDAMENTUL XVIII

Cu acest amendament se radiază marcajul pentru Secţia 9 şi denumirea Secţiei 9 şi se înlocuieşte denumirea articolului 156 şi articolul 156 din Constituţia Republicii Serbia.

**Responsabilitatea**

**Articolul 156**

Procuratoul Suprem este responsabil Adunării Naţionale pentru activitatea procuraturii şi pentru propria activitate. Procurorul Suprem nu răspunde Adunării Naţionale pentru propria acţionare în anumite cazuri.

Prim-procurorul este responsabil de activitatea procuraturi şi propria activitate pentru care răspunde Procurorului Suprem şi în mod direct Procurorului Superior , în conformitate cu legea.

Pentru munca sa, procurori răspund prim-procurorului, în conformitate cu legea.

AMENDAMENTUL XIX

Cu acest amendament se înlocuieşte denumirea articolului 157 şi articolul 157 din Constituţia Republicii Serbia.

**Îndrumările obligatorii de acţionare a prim-procurorului şi procurorilor**

**Articolul 157**

Procurorul Suprem emite îndrumări general obligatorii pentru acţionarea tuturor prim-procurorilor în vederea obţinerii nivelului necesar de legalitate, eficienţă şi uniformitate în cadrul acţionări.

Prim-procurorul direct superior poate emite prim-procurorului inferior îndrumări obligatorii de acţionare în anumite cazuri în care îi poate fi suspectă acţionarea eficientă şi legală a acestuia. Procurorul Suprem poate astfel de îndrumare emite feicărui prim-pocuror .

Prim-procurorul poate emite procurorului instrucţiune obligatorie de muncă şi acţionare.

Prim-procurorul şi procurorul sunt obligaţi să procedeze în baza instrucţiunii obligatorii.

Prim-procurorul inferior sau procurorul care consideră că instrucţiunea obligatorie este nelegitimă sau neîntemeiată, are drept la contestaţie în conformitate cu legea.

AMENDAMENTUL XX

Cu acest amendament se înlocuieşte denumirea articolului 158 şi articolul 158 din Constituţia Republicii Serbia.

**Alegerea şi încetarea funţiei Procurorului Suprem şi Prim-procurorului**

Articolul 158

Procurorul Suprem se alege în Adunarea Naţională, pentru perioada de şase ani, la propunerea Consiliului Judiciar Superior, în urma concursului public , cu voturile a trei cincimi din totalul deputaţilor populari, în conformitate cu legea.

Consiliul Judiciar Superior propune Adunării Naţionale un candidat de Procuror Suprem.

Dacă Adunarea Naţională nu alege Prcurorul Suprem în termenul prevăzut, după expirarea termenului de 10 zile, acesta va fi ales din rândul tuturor candidaţilor care îndeplinesc condiţiile de alegere, de către comisia în componeneţa căreia intră preşedintele Adunării Naţionale, Preşedintele Tribunalului Constituţional, preşedintele Tibunalului Suprem, Procurorul Suprem şi Avocatul Poporului, cu mjoritatea voturilor.

 Aceiaşi persoană nu poate fi realeasă în funcţia de Procuror Suprem.

Consiliului Judiciar Superior alege Prim-porcurorul pentru o perioadă de şase ani.

Procurorului Suprem şi prim-procurorului le încetează funcţia înainte de expirarea termenului pentru care au fost aleşi: la propria cerere, în cazul desfiinţării procuraturii, în caz de pierdere durabilă a capacităţii pentru exercitarea funcţiei de prim-procuror, dacă îi încetează calitatea de cetăţean al Republicii Serbia, sau în caz de desărcinare.

Pocurorul Suprem şi prim-procurorul se desărinează din funcţie în caz de condamnare cu închisoare pentru fapte penale, cu durata de cel puţin şase luni, sau dacă intervine vreunul din motivele de desărcinare, prevăzute de lege.

Împotriva hotărârii Consiliului Judiciar Superior privind încetarea funcţiei, prim -procurororul are drept la recurs, prezentat Tribunalului Constituţional, care la rândul său exclude posiblitatea recursului constituţional.

Procurorul Suprem şi prim-porocurorul cărora le-a încetat funcţia rămân la funcţii de procuror, în conformitate cu legea.

AMENDAMENTUL XXI

Cu acest amendament se înlocuieşte denumirea articolului 159 şi articolul 159 din Constituţia Republicii Serbia.

**Condiţiile pentru alegerea prim-procurorului şi procurorului**

**Articolul 159**

Condiţiile pentru alegerea prim- procurorului şi procurorului se reglementeză prin lege.

AMENDAMENTUL XXII

Cu acest amendament se înlocuieşte denumirea articolului 160 şi articolul 160 din Constituţia Republicii Serbia.

**Permanenţa funcţiei de procuror**

**Articolul 160**

Funcţia de procuror este permanentă.

Procurorului îi încetează funcţia înainte de îndeplinirea vechimii în muncă: la propria cerere, în caz de pierdere durabilă a capacităţii pentru exercitarea funcţiei de procuror, dacă îi încetează calitatea de cetăţean al Republicii Serbia, sau în caz de desărcinare.

Pocurorul se desărinează din funcţie în caz de condamnare cu închisoarea pentru fapte penale, cu durata de cel puţin şase luni, sau dacă în cadrul procedurii disciplinare s-a constatat o încălcare disciplinară gravă care, conform aprecierii Consiliului judiciar Superior, dăunează în mod serios demnitatea procuraturii sau încrederea opiniei publice în procuratură.

Consiliul judiciar Superior adoptă hotărârea privnd încetarea funcţiei.

Împotreva hotărârii Consiliului Judiciar Superior privind încetarea funcţiei, procurorul poate prezenta recurs Tribunalului Constituţional care, la rândul său, exclude posiblitatea recursului constituţional.

AMENDAMENTUL XXIII

Cu acest amendament se înlocuieşte denumirea articolului 161 şi articolul 161 din Constituţia Republicii Serbia.

**Imunitate şi incompatibilitatea**

**Articolul 161**

Procurorul Suprem, prim-procurorul şi procurorul, nu pot fi traşi la răspundere pentru părerea expusă sau hotărârea adoptată în legătură cu exercitarea funcţiei, excepţie fiind fapta penală de încălcare a legii, pricinuită de judecător sau procuror.

Procurorul Suprem , prim-procurorul şi procurorul nu poat fi privaţi de libertate în cadrul procedurii puse în mişcare pe motivul unei fapte penale pricinuite în exercitarea funcţiei, fără aprobarea Conslilui Judiciar Superior .

Prin lege se stabilesc activităţile, treburile sau interesele private incompatibile funcţiei de Procuror Suprem, prim-rocuror i procuror.

AMENDAMENTUL XXIV

Cu acest amendament se înlocuieşte denumirea articolului 162 şi articolul 162 din Constituţia Republicii Serbia.

**Consiliul Judiciar Superior**

**Competenţa Consiliului Judiciar Superior**

**Articolul 162**

Consiliul Judiciar Superior este un organ de stat care asigură şi garantează independenţa procuraturii, a Procurorului Suprem, pim-procurorilor şi procurorilor.

Consiliul Judiciar Superior propune Adunării Naţionale alegerea Procurorului Suprem şi încetarea funcşiei acestuia, numeşte deţinătoul funcţiei de Procuror Suprem, alege prim-procurorii şi procurorii şi decide în legătură cu încetarea lor din funcţie, decide asupra altor probleme privind poziţia Procurorului Suprem, prim-procurorilor şi procurorilor şi exercită şi alte compenetenţe prevăzute de Constituţie şi lege.

AMENDAMENTUL XXV

Cu acest amendament se înlocuieşte denumirea articolului 163 şi articolul 163 din Constituţia Republicii Serbia.

**Componenţa Consiliului Judiciar Superior**

Articolu 163

Consiliul Judiciar Superior are 11 membri: cinci procurori pe care îi aleg prim-procurorii şi procurorii, patru jurişti proeminenţi pe care îi alege Adunarea Naţională, Procurorul Suprem şi ministrul competent pentru problemle justiţiei.

Ministru competent pentru problemele justiţiei nu votează în cadrul procedurii privind stabilirea răspunderii disciplinare a procurorului.

Alegerea membrilor Consiliului Judiciar Superior din rândul procurorilor se reglementează prin lege.

Cu ocazia alegerii procurorilor în Consiliul Judiciar Superior, se ţine cont de reprezentarea cât mai amplă a procurorilor.

Adunarea Naţională alege patru membri ai Consiliului Judiciar Superior din rândul juriştilor proeminenţi, cu cel puţin zece ani de practică juridică, dintre opt candidaţi propuşi de comitetul competent al Adunării Naţionale, în urma concursului public realizat, cu două treimi din totalul deputaţilor populari, în conformitate cu legea.

Dacă Adunarea Naţională nu-i alege pe toţi patru candidaţi în termenul prevăzut de lege, după expirarea termenului prevăzut de lege, restul membrilor va fi ales din rândul tuturor candidaţilor care îndeplinesc condiţiile de alegere, de către comisia în componeneţa căreia intră preşedintele Adunării Naţionale, Preşedintele Tribunalului Constituţional, preşedintele Tribunalului Suprem, Procurorul Suprem şi Avocatul Poporului, cu mjoritatea voturilor.

Prim-procurorul nu poate fi ales în Consiliul Judiciar Superior.

Membu Consiliului Judiciar ales de Adunarea Naţională trebuie să fie demn de acestă funcţie.

Membu Consiliului Judiciar ales de Adunarea Naţională nu poate fi membru al vreunui partid politic.

Alte condiţii de alegere şi incompatibilitate cu funcţia de membru al Consiliului Judiciar Superior pe care îl alege Adunarea Naţională, se reglementează prin lege.

AMENDAMENTUL XXVI

Cu acest amendament se înlocuieşte denumirea articolului 164 şi articolul 164 din Constituţia Republicii Serbia.

**Mandatul membrilor Consiliului Judiciar Superior şi preşedintele şi vicepreşedintele Consiliului Judiciar Superior**

**Articolul 164**

 Membru Consiliului Judiciar Superior se alege pentru perioada de cinci ani .

 Aceiaşi persoană nu poate fi realeasă în Consiliul Judiciar Superior.

 Consiliul Judiciar Superior are preşedinte şi vicepreşedinte. Consiliul Judiciar Superior îşi alege preşedinte din rândul membrilor procurori, iar vicepreşedinte din rândul membrilor pe care i-a ales Adunarea Naţională, pentru perioada de cinci ani.

 Membrului în Consiliul Judiciar Superior îi încetează mandatul înainte de expirarea perioadei pentru care a fost ales, la propria cerere, sau dacă a fost condamnat cu închisoarea pentru fapte penale, cel puţin şase luni. Membrului procuror îi încetează funcţia şi odată cu încetarea funcţiei de procuror, iar membrului care nu este procuror – şi dacă îşi peirde durabil capacitatea de exercitare a funcţiei de membru al Consiliului Judiciar Superior.

 Hotărârea privind încetarea mandatului unui membru al Consiliului Judiciar Superior va fi adoptată de Consiliul Judiciar Superior.

 Împotriva hotărârii privind încetarea mandatului de membru al Consiliului Judiciar Superior se poate prezenta recurs Tribunalului Constituţional care exclude dreptul al recurs constituţional.

AMANDAMENTUL XXVII

Cu acest amendament se înlocuieşte denumirea articolului 165 şi articolul 165 din Constituţia Republicii Serbia.

**Căile juridice de atac împotriva hotărârii Consiliului Judiciar Superior**

**Articolul 165**

Împotriva hoărârii Consiliului Judiciar Superior este recursul prezentat Tribunalului Constituţional, în cazurile prevăzute de Constituţie şi lege. Recursul prezentat Tribunalului Constituţional, exclude prezentarea recursului constituţional.

AMENDAMENTUL XXVIII

Cu acest amendament în Constituţia Republicii Serbia se adaugă denumirea articolului 165a şi articolul 165a.

**Imunitatea mambrilor Consiliului Judiciar Superior**

**Articolul 165a**

Membrii Consiliului Judiciar Superior nu pot fi traşi la răspundere pentru părerea expusă în legătură cu exercitarea funcţiei de membru al Consiliului Judiciar Superior şi nici pentru votul acordat cu ocazia adoptării de hotărâri în cadrul Consiliului Judiciar Superior.

Membri Consiliului Judiciar Superior nu pot fi privaţi de libertate în cadrul unei procedurii demarate pe motivul unei fapte penale săvârşite în calitate de membri ai Consiliului Judiciar Superior, fără aprobarea Consiliului Judiciar Superior.

AMENDAMENTUL XXIX

Cu prezentul amendament se înlocuiesc articolele 172, alin. 2 şi 3 din Constituţia Republicii Serbia.

Adunarea Naţională a Republicii Serbia alege cinci judecători ai Tribunalului Constituţional, cinci numeşte preşedintele Republicii, iar cinci şedinţa generală a Curţii Supreme.

Adunarea Naţională alege cinci membri ai Tribunalului Constituţional din rândul candidaţiolor propuşi de preşedintele Republicii. Preşedintele Republicii numeşte cinci judecători ai Tribunalului Constituţional dintre zece candidaţi pe care în şedinţa comună îi propune Consiliul Judiciar Superior şi Consiliul Superior al Pocuraturii.